proxectonos/corpus_dominio_legal_administrativo_tmp huggingface dataset:
RESOLUCIÓN do 30 de xuño de 1999, da Delegación Provincial da Coruña, de comunicación de suspensión provisional de funcións.
CONSELLERÍA DE MEDIO AMBIENTE — III. OUTRAS DISPOSICIÓNS — 03/08/1999

De conformidade co disposto no artigo 59.4º da Lei 30/1992, do 26 de novembro, de réxime xurídico das administracións públicas e do procedemento administrativo común, notifícaselle a Ángel Adolfo Vicente González, funcionario da escala de axentes forestais do corpo de auxiliares técnicos da Xunta de Galicia, que non conseguindo practica-la notificación persoal, con esta data resolvín publica-la Resolución do 6 de maio de 1999, do secretario xeral, que acordou a suspensión provisional das súas funcións, durante a tramitación do expediente disciplinario que lle foi incoado o 17 de marzo de 1999, con efectos desde o 6 de maio de 1999.
O que se lle comunica, indicándolle que o expediente está á súa disposición nesta delegación provincial, que a presente resolución pon fin á vía administrativa e que contra ela cabe interpoñer recurso de reposición con carácter potestativo perante o conselleiro de Medio Ambiente, no prazo dun mes contado desde o día seguinte ó desta publicación, ou ben interpoñer directamente recurso contencioso-administrativo, de conformidade co disposto na Lei 30/1992, de réxime xurídico das administracións públicas e do procedemento administrativo común, e a Lei 29/1998, do 13 de xullo, reguladora da xurisdicción contencioso-administrativa.
A Coruña, 30 de xuño de 1999.
Rogelio Aramburu Núñez
Delegado provincial da Coruña
ANEXO
Interesado: Ángel Adolfo Vicente González.
DNI: 11.715.750 X.
Ultimo enderezo coñecido: Agro da Magdalena, 1-2º D, Milladoiro-Ames.
Resolución de suspensión provisional durante a tramitación do expediente disciplinario incoado o 17 de marzo de 1999.
CORRECCIÓN de erros.-Resolución do 21 de xullo de 1999, da Dirección Xeral de Relacións Laborais, pola que se ordena a publicación do texto do acordo subscrito polos representantes da Administración autonómica e as organizacións sindicais CIG, CC.OO., UGT e CSI-CSIF representadas na Mesa Xeral de Negociación de funcionarios e no Comité Intercentros de persoal laboral, e aprobado polo Consello da Xunta de Galicia o día 15 de xullo de 1999, sobre criterios de reparto do Fondo de Acción Social para o ano 1999.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 03/08/1999

Observados erros no anexo da resolución de Relacións Laborais do 21 de xullo de 1999 publicada no DOG nº 143 do 27 de xullo, cómpre efectua-la seguinte corrección: na páxina 9.651 débense inseri-los seguintes modelos de solicitudes.
RESOLUCIÓN do 14 de xullo de 1999, da Secretaría Xeral de Investigación e Desenvolvemento, pola que se adxudican as bolsas para incorporación de titulados superiores a centros tecnolóxicos de Galicia, convocadas no anexo III da Orde do 22 de abril de 1999 (DOG do 7 de maio).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 03/08/1999

A Orde do 22 de abril de 1999 (DOG do 7 de maio), pola que se aproban as bases que rexerán
as convocatorias de axudas para a realización de proxectos de investigación e de bolsas correspondentes ó programa de apoio á innovación do Plan Galego de IDT, prevé no anexo III, a concesión de bolsas para a incorporación de titulados superiores a centros tecnolóxicos de Galicia.
As solicitudes admitidas para participar na dita convocatoria foron estudiadas pola correspondente comisión designada pola Secretaría Xeral de Investigación e Desenvolvemento. De acordo coa proposta elaborada pola dita comisión,
RESOLVO:
Primeiro.-Concederlles bolsa para a incorporación ó centro tecnolóxico que en cada caso se cita, ás persoas que se relacionan no anexo:
Segundo.-No caso de producirse algunha renuncia ás bolsas citadas no punto primeiro, procederase á substitución do bolseiro tendo en conta a lista de suplentes elaborada pola comisión.
Terceiro.-Contra a presente resolución poderán os interesados interpoñer recurso de alzada ante o conselleiro da Presidencia e Administración Pública no prazo dun mes contado a partir do día seguinte ó da publicación da presente resolución no DOG, de acordo co disposto nos artigos 114 e seguintes da Lei 4/1999, do 13 de xaneiro, pola que se modifica a Lei 30/1992, de réxime xurídico das administracións públicas e do procedemento administrativo común.
Disposición derradeira
A presente resolución entrará en vigor o día seguinte ó da súa publicación no Diario Oficial de Galicia.
Santiago de Compostela, 14 de xullo de 1999.
Miguel A. Ríos Fernández
Secretario xeral de Investigación e Desenvolvemento
ANEXO
Bolseiro
DNI
Centro de destino
Antonia Rodríguez Centrón
34.794.583-E
Centro de Innovación e Servicios Tecnolóxicos da Madeira (CIS-Madeira).
Mª Carmen Taboada Fontao
33.333.957-B
Centro de Innovación e Servicios de Deseño e Tecnoloxía (CIS-Deseño-Tecnoloxía)
Almudena Carballo Alonso
36.081.451-V
Centro Técnico Nacional de Conservación de Productos da Pesca (Cecopesca).
Carmen Cotelo Queijo
32.831.033-M
Centro de Supercomputación de Galicia (Cesga)
Pilar Losada González
36.082.546-P
Centro Tecnolóxico Armando Priegue (Aimen).
ORDE do 16 de xullo de 1999 pola que se acorda inicia-lo expediente para declarar como solo contaminado os terreos afectados do polígono de Torneiros, no concello do Porriño (Pontevedra).
CONSELLERÍA DE MEDIO AMBIENTE — III. OUTRAS DISPOSICIÓNS — 03/08/1999

A Lei 10/1998, do 21 de abril, de residuos, establece no seu artigo 27 que as comunidades autónomas declararán como solos contaminados aqueles nos que se dea a presencia de compoñentes de carácter perigoso de orixe humana.
A declaración dun solo como contaminado obrigará a realiza-las actuacións necesarias para proceder á súa limpeza e recuperación na forma e prazos que determine a Administración, estando obrigados a realiza-las operacións, de acordo coa lei, os causantes da contaminación, que cando sexan varios responderán destas obrigas de forma solidaria, e subsidiariamente os posuidores dos solos contaminados e os propietarios non posuidores.
Tendo en conta o disposto na devandita disposición e á vista da investigación polo miúdo realizada pola Dirección Xeral de Calidade e Avaliación Ambiental, dirixida a avalia-la contaminación existente nos terreos do polígono de Torneiros, no concello do Porriño (Pontevedra), e dado que dos resultados da devandita investigación se determinaron niveis de concentración de HCH, considerados como de risco de contaminación.
En virtude da competencia atribuida á Comunidade Autónoma en materia de declaración de solos contaminados pola Lei básica de residuos 10/1998, do 21 de abril, así como das competencias outorgadas ó conselleiro de Medio Ambiente polo artigo 34 da Lei 1/1983, do 22 de febreiro, reguladora da Xunta e do seu presidente,
ACORDO:
1. Inicia-lo procedemento para declarar como como solo contaminado os terreos afectados do polígono de Torneiros, no concello de Porriño (Pontevedra), e determina-las persoas ou entidades obrigadas a realiza-las actuacións necesarias para proceder á súa limpeza e recuperación na forma e prazos que se fixen na declaración, que en todo caso correrán cos custos das operacións.
2. Abrir un período de información pública por un prazo de vinte días para que calquera persoa física ou xurídica poida examina-lo expediente e formula-las alegacións que considere oportunas, sen prexuízo de que a comparecencia neste trámite non outorga por si mesma a condición de interesado, de acordo co artigo 86 da Lei 30/1992, do 26 de novembro, de réxime xurídico das administracións públicas e do procedemento administrativo común.
Para estes efectos poderá consultarse a citada documentación en horario de oficina nas dependen
cias da Dirección Xeral de Calidade e Avaliación Ambiental en Santiago de Compostela e na Delegación Provincial da Consellería de Medio Ambiente de Pontevedra.
Santiago de Compostela, 16 de xullo de 1999.
José Carlos del Álamo Jiménez
Conselleiro de Medio Ambiente
ORDE do 22 de xullo de 1999 pola que se nomea a Jose María Pita Ponte secretario da Xunta Arbitral de Consumo de Galicia.
CONSELLERÍA DE INDUSTRIA E COMERCIO — II. AUTORIDADES E PERSOAL — 03/08/1999

De conformidade co acordo subscrito o día 5 de xullo de 1994, entre a Consellería de Industria e Comercio e o Instituto Nacional de Consumo, para a constitución da Xunta Arbitral de Consumo de Galicia, así como co disposto no artigo 3.4º do Real decreto 636/1993, do 3 de maio, polo que se regula o sistema arbitral de consumo,
Nomeo o xefe do Servicio de Protección ó Consumidor, secretario da Xunta Arbitral de Consumo de Galicia.
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 22 de xullo de 1999.
Antonio Couceiro Méndez
Conselleiro de Industria e Comercio
ORDE do 20 de setembro de 1999 pola que se dispón o nomeamento do vocal que en representación do Concello de Vigo forma parte do Consello de Administración da Autoridade Portuaria de Vigo.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 24/09/1999

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vocais dos consellos de administración das autoridades portuarias de interese xeral do Estado, sitas no seu territorio.
Os acordos do Consello da Xunta de Galicia do 5 e 26 de marzo de 1998 facultan o conselleiro de Política Territorial, Obras Públicas e Vivenda para o exercicio das devanditas competencias.
Consonte o previsto no artigo 40 da Lei de portos do Estado e da mariña mercante, segundo a súa redacción trala modificación operada pola Lei 62/1997, do 26 de decembro, a designación dos vocais do Consello de Administración deberá facerse necesariamente por proposta das administracións públicas e entidades e organismos representados no Consello de Administración, polo que, recibida copia do decreto que recolle o acordo do pleno, do 19 de xullo de 1999, do Concello de Vigo, polo que se nomea novo representante do dito concello na Autoridade Portuaria de Vigo, en canto órgano competente,
DISPOÑO:
Nomear a Lois Pérez Castrillo vocal do Consello de Administración da Autoridade Portuaria de Vigo, en representación do Concello de Vigo.
Santiago de Compostela, 20 de setembro de 1999.
José Cuíña Crespo
Conselleiro de Política Territorial, Obras Públicas e Vivenda
ORDE do 20 de setembro de 1999 pola que se dispón o nomeamento dos vocais que en representación do Concello de Vilagarcía de Arousa forman parte do Consello de Administración da Autoridade Portuaria de Vilagarcía de Arousa.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 24/09/1999

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vocais dos consellos de administración das autoridades portuarias de interese xeral do Estado, sitas no seu territorio.
Os acordos do Consello da Xunta de Galicia do 5 e 26 de marzo de 1998 facultan o conselleiro de Política Territorial, Obras Públicas e Vivenda para o exercicio das devanditas competencias.
Consonte o previsto no artigo 40 da Lei de portos do Estado e da mariña mercante, segundo a súa redacción trala modificación operada pola Lei 62/1997, do 26 de decembro, a designación dos vocais do Consello de Administración deberá facerse necesariamente por proposta das administracións públicas e entidades e organismos representados no Consello de Administración, polo que, recibida a comunicación sobre o acordo do pleno, do 29 de xullo de 1999, do Concello de Vilagarcía de Arousa, polo que se nomean novos representantes do dito concello na Autoridade Portuaria de Vilagarcía de Arousa, en canto órgano competente,
DISPOÑO:
Nomear a Roberto Araújo Cortegoso vocal do Consello de Administración da Autoridade Portuaria de Vilagarcía de Arousa, en representación do Concello de Vilagarcía de Arousa.
Nomear a Alejandro Quintela Pereira vocal do Consello de Administración da Autoridade Portuaria de Vilagarcía de Arousa, en representación do Concello de Vilagarcía de Arousa.
Nomear a Manuel Portas Acha vocal do Consello de Administración da Autoridade Portuaria de Vilagarcía de Arousa, en representación do Concello de Vilagarcía de Arousa.
Santiago de Compostela, 20 de setembro de 1999.
José Cuíña Crespo
Conselleiro de Política Territorial, Obras Públicas e Vivenda
ORDE do 20 de setembro de 1999 pola que se dispón o nomeamento do vocal que en representación do Concello de Ferrol forma parte do Consello de Administración da Autoridade Portuaria de Ferrol-San Cibrao.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 24/09/1999

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vocais dos consellos de administración das autoridades portuarias de interese xeral do Estado, sitas no seu territorio.
Os acordos do Consello da Xunta de Galicia do 5 e 26 de marzo de 1998 facultan o conselleiro de
Política Territorial, Obras Públicas e Vivenda para o exercicio das devanditas competencias.
Consonte o previsto no artigo 40 da Lei de portos do Estado e da mariña mercante, segundo a súa redacción trala modificación operada pola Lei 62/1997, do 26 de decembro, a designación dos vocais do Consello de Administración deberá facerse necesariamente por proposta das administracións públicas e entidades e organismos representados no Consello de Administración, polo que, recibida comunicación do acordo do pleno, do 29 de xullo de 1999, do Concello de Ferrol, polo que se nomea novo representante do dito concello na Autoridade Portuaria de Ferrol-San Cibrao, en canto órgano competente,
DISPOÑO:
Nomear a Amable Dopico Freire vocal do Consello de Administración da Autoridade Portuaria de Ferrol-San Cibrao, en representación do Concello de Ferrol.
Santiago de Compostela, 20 de setembro de 1999.
José Cuíña Crespo
Conselleiro de Política Territorial, Obras Públicas e Vivenda
ORDE do 20 de setembro de 1999 pola que se dispón o cesamento dos vocais que en representación do Concello de Vilagarcía de Arousa forman parte do Consello de Administración da Autoridade Portuaria de Vilagarcía de Arousa.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 24/09/1999

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vocais dos consellos de administración das autoridades portuarias de interese xeral do Estado, sitas no seu territorio.
Os acordos do Consello da Xunta de Galicia do 5 e 26 de marzo de 1998 facultan o conselleiro de Política Territorial, Obras Públicas e Vivenda para o exercicio das devanditas competencias.
Conforme o previsto no artigo 40 da Lei de portos do Estado e da mariña mercante, texto reformado pola Lei 62/1997, do 26 de decembro, disponse que a separación dos vocais do Consello de Administración será acordada polo órgano competente da Comunidade Autónoma por proposta das organizacións, organismos e entidades ós que aqueles representen, polo que, recibida comunicación sobre o acordo do pleno, do 29 de xullo de 1999, do Concello de Vilagarcía de Arousa, polo que se nomean novos representantes do dito concello na Autoridade Portuaria de Vilagarcía de Arousa, en canto órgano competente,
DISPOÑO:
Que cese Xurxo Carlos Abuín Rodríguez, como vocal do Consello de Administración da Autoridade Portuaria de Vilagarcía de Arousa, en representación do Concello de Vilagarcía de Arousa, agradecéndolle os servicios prestados.
Que cese Carlos Xesús Berride Ferreira, como vocal do Consello de Administración da Autoridade Portuaria de Vilagarcía de Arousa, en representación do Concello de Vilagarcía de Arousa, agradecéndolle os servicios prestados.
Que cese Camilo Vázquez Guerra, como vocal do Consello de Administración da Autoridade Portuaria de Vilagarcía de Arousa, en representación do Concello de Vilagarcía de Arousa, agradecéndolle os servicios prestados.
Santiago de Compostela, 20 de setembro de 1999.
José Cuíña Crespo
Conselleiro de Política Territorial, Obras Públicas e Vivenda
ORDE do 20 de setembro de 1999 pola que se dispón o cesamento dos vocais que en representación do Concello da Coruña forman parte do Consello de Administración da Autoridade Portuaria da Coruña.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 24/09/1999

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vocais dos consellos de administración das autoridades portuarias de interese xeral do Estado, sitas no seu territorio.
Os acordos do Consello da Xunta de Galicia do 5 e 26 de marzo de 1998 facultan o conselleiro de Política Territorial, Obras Públicas e Vivenda para o exercicio das devanditas competencias.
Conforme o previsto no artigo 40 da Lei de portos do Estado e da mariña mercante, texto reformado pola Lei 62/1997, do 26 de decembro, disponse que
a separación dos vocais do Consello de Administración será acordada polo órgano competente da Comunidade Autónoma por proposta das organizacións, organismos e entidades ós que aqueles representen, polo que, recibido o acordo do pleno, do 9 de xullo de 1999, do Concello da Coruña, polo que se nomean novos representantes da dita corporación na Autoridade Portuaria da Coruña, en canto órgano competente,
DISPOÑO:
Que cese Federico de la Fuente Esperante, como vocal do Consello de Administración da Autoridade Portuaria da Coruña, en representación do Concello da Coruña, agradecéndolle os servicios prestados.
Que cese Javier Losada de Azpiazu, como vocal do Consello de Administración da Autoridade Portuaria da Coruña, en representación do Concello da Coruña, agradecéndolle os servicios prestados.
Que cese Pedro Vasco Pardavila, como vocal do Consello de Administración da Autoridade Portuaria da Coruña, en representación do Concello da Coruña, agradecéndolle os servicios prestados.
Santiago de Compostela, 20 de setembro de 1999.
José Cuíña Crespo
Conselleiro de Política Territorial, Obras Públicas e Vivenda
ORDE do 20 de setembro de 1999 pola que se dispón o cesamento dos vocais que en representación do Concello de Marín forman parte do Consello de Administración da Autoridade Portuaria de Marín-Pontevedra.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 24/09/1999

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vocais dos consellos de administración das autoridades portuarias de interese xeral do Estado, sitas no seu territorio.
Os acordos do Consello da Xunta de Galicia do 5 e 26 de marzo de 1998 facultan o conselleiro de Política Territorial, Obras Públicas e Vivenda para o exercicio das devanditas competencias.
Conforme o previsto no artigo 40 da Lei de portos do Estado e da mariña mercante, texto reformado pola Lei 62/1997, do 26 de decembro, disponse que a separación dos vocais do Consello de Administración será acordada polo órgano competente da Comunidade Autónoma por proposta das organizacións, organismos e entidades ós que aqueles representen, polo que, recibida certificación do acordo do pleno, do 26 de xullo de 1999, do Concello de Marín, polo que se nomean novos representantes do dito concello na Autoridade Portuaria de Marín-Pontevedra, en canto órgano competente,
DISPOÑO:
Que cese Augusto Casal Sánchez, como vocal do Consello de Administración da Autoridade Portuaria de Marín-Pontevedra, en representación do Concello de Marín, agradecéndolle os servicios prestados.
Que cese Antón Martínez Arias, como vocal do Consello de Administración da Autoridade Portuaria
de Marín-Pontevedra, en representación do Concello de Marín, agradecéndolle os servicios prestados.
Santiago de Compostela, 20 de setembro de 1999.
José Cuíña Crespo
Conselleiro de Política Territorial, Obras Públicas e Vivenda
ORDE do 20 de setembro de 1999 pola que se dispón o cesamento do vocal que en representación do Concello de Ferrol forma parte do Consello de Administración da Autoridade Portuaria de Ferrol-San Cibrao.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 24/09/1999

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vocais dos consellos de administración das autoridades portuarias de interese xeral do Estado, sitas no seu territorio.
Os acordos do Consello da Xunta de Galicia do 5 e 26 de marzo de 1998 facultan o conselleiro de Política Territorial, Obras Públicas e Vivenda para o exercicio das devanditas competencias.
Conforme o previsto no artigo 40 da Lei de portos do Estado e da mariña mercante, texto reformado pola Lei 62/1997, do 26 de decembro, disponse que a separación dos vocais do Consello de Administración será acordada polo órgano competente da Comunidade Autónoma por proposta das organizacións, organismos e entidades ós que aqueles repre
senten, polo que, recibida comunicación do acordo do pleno, do 29 de xullo de 1999, do Concello de Ferrol, polo que se nomea novo representante do dito concello na Autoridade Portuaria de Ferrol-San Cibrao, en canto órgano competente,
DISPOÑO:
Que cese Juan Fernández García, como vocal do Consello de Administración da Autoridade Portuaria de Ferrol-San Cibrao, en representación do Concello de Ferrol, agradecéndolle os servicios prestados.
Santiago de Compostela, 20 de setembro de 1999.
José Cuíña Crespo
Conselleiro de Política Territorial, Obras Públicas e Vivenda
ORDE do 20 de setembro de 1999 pola que se dispón o nomeamento dos vocais que en representación do Concello de Marín forman parte do Consello de Administración da Autoridade Portuaria de Marín-Pontevedra.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 24/09/1999

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vocais dos consellos de administración das autoridades portuarias de interese xeral do Estado, sitas no seu territorio.
Os acordos do Consello da Xunta de Galicia do 5 e 26 de marzo de 1998 facultan o conselleiro de Política Territorial, Obras Públicas e Vivenda para o exercicio das devanditas competencias.
Consonte o previsto no artigo 40 da Lei de portos do Estado e da mariña mercante, segundo a súa redacción trala modificación operada pola Lei 62/1997, do 26 de decembro, a designación dos vocais do Consello de Administración deberá facerse necesariamente por proposta das administracións públicas e entidades e organismos representados no Consello de Administración, polo que, recibida certificación do acordo do pleno, do 26 de xullo de 1999, do Concello de Marín, polo que se nomean novos representantes do dito concello na Autoridade
Portuaria de Marín-Pontevedra, en canto órgano competente,
DISPOÑO:
Nomear a Francisco Antonio Santiago Fernández vocal do Consello de Administración da Autoridade Portuaria de Marín-Pontevedra, en representación do Concello de Marín.
Nomear a Alfonso Servando Sola Limia vocal do Consello de Administración da Autoridade Portuaria de Marín-Pontevedra, en representación do Concello de Marín.
Santiago de Compostela, 20 de setembro de 1999.
José Cuíña Crespo
Conselleiro de Política Territorial, Obras Públicas e Vivenda
CORRECCIÓN de erros.-Decreto 17/1999, do 21 de xaneiro, polo que se determinan os nomes oficiais das parroquias pertencentes ós concellos de Vedra (A Coruña) e Begonte, Carballedo, Chantada, O Corgo, Folgoso do Courel, Friol, Guntín, Láncara, Outeiro de Rei, Pedrafita do Cebreiro e Ribas de Sil (Lugo).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 24/09/1999

Advertido un erro no mencionado decreto, publicado no DOG número 25, do luns 8 de febreiro de 1999, cómpre face-la oportuna corrección:
Na páxina 1.348, no concello de Pedrafita do Cebreiro, onde di: «Padornelos (San Xoán)», debe dicir: «Padornelo (San Xoán)».
RESOLUCIÓN do 28 de xuño 1999 pola que se inscribe a Asociación Amigos del Camino de Santiago en Cartagena no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 02/08/1999

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación Amigos del Camino de Santiago en Cartagena, do 24 de xuño de 1999.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Xerencia de Promoción do Camiño de Santiago, emitido de acordo co artigo 3º.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación Amigos del Camino de Santiago en Cartagena quede inscrita no Rexistro de Entidades de Promoción do Camiño de Santiago co número 104.
Santiago de Compostela, 28 de xuño de 1999.
Andrés González Murga
Secretario xeral da Consellería de Cultura,
Comunicación Social e Turismo
RESOLUCIÓN do 1 de setembro de 1999 pola que se convoca un curso de fotografía policial.
ACADEMIA GALEGA DE SEGURIDADE — III. OUTRAS DISPOSICIÓNS — 16/09/1999

Dentro dos programas de actividades que a Academia Galega de Seguridade ten previsto realizar no ano 1999 de forma descentralizada, e conforme as funcións atribuídas pola Lei 4/1992, do 9 de abril, de creación da Academia Galega de Seguridade,
anúnciase a celebración dun curso sobre fotografía policial, que deberá desenvolverse conforme as seguintes bases:
Obxectivos.
O curso ten por obxectivo principal dota-los membros dos corpos de seguridade dos coñecementos fundamentais para levar a cabo as tarefas máis importantes no campo da fotografía e vídeo policial.
Destinatarios.
O curso vai dirixido ós membros dos corpos das policías locais de Galicia e membros da Unidade do C.N.P. adscrita á Comunidade Autónoma de Galicia; e no caso de quedaren prazas vacantes ós membros do Corpo Nacional de Policía e Garda Civil.
Inscrición.
A inscrición dos participantes será totalmente gratuíta.
Prazas.
O número de prazas que se ofertan neste curso é de 20.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 27 de setembro, ás 14 horas.
3. As instancias deberán vir asinadas polo xefe do cadro de persoal, ou polo concelleiro de tráfico e seladas; será isto requisito indispensable para ser admitido nos cursos; o incumprimento deste requisito implicará a non admisión ó devandito curso.
4. As instancias deberán enviarse á sede da Academia Galega de Seguridade: Avenida da Cultura, s/n, 36680 A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico
das administracións públicas e do procedemento administrativo común.
Datas.
O curso terá lugar 4 ó 8 de outubro, en horario de 16 a 20 horas do serán.
Relación de admitidos.
A relación de admitidos publicarase o día 29 de setembro no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono: 986 59 00 21.
Lugar.
O curso desenvolverase na aula de fotografía da Academia Galega de Seguridade.
Certificado de asistencia.
Ó remate do curso entregaráselle un certificado de asistencia a aquelas persoas que acrediten a súa participación continuada a el.
Modificacións.
A Academia Galega de Seguridade poderá modifica-lo desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 1 de setembro de 1999.
Juan José Fariñas-Ferro Rodríguez
Director xeral da Academia Galega
de Seguridade
CORRECCIÓN erros.-Resolución do 28 de maio de 1999, da Delegación Provincial da Coruña, pola que se dipón a inscrición no rexistro e a publicación, no Diario Oficial de Galicia, do convenio colectivo da empresa Tryp, S.A. para o centro de traballo Hotel María Pita.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 16/09/1999

Observado na publicación do convenio colectivo da empresa Tryp, S.A. para o centro de traballo do Hotel María Pita no Diario Oficial de Galicia nº 129 do 7 de xullo de 1999 un erro na transcrición do artigo 20º.3 Gratificacións extraordinarias no capítulo IV condicións económicas, solicítase a oportuna rectificación:
Na páxina 8.730, artigo 20º.3 parágrafo 2, onde di: «No mes de setembro aboarase unha paga extraordinaria consistente en 15 días do citado salario base».
Debe dicir: «No mes de setembro aboarase unha paga extraordinaria consistente en 20 días do citado salario base».
RESOLUCIÓN conxunta do 12 de xullo de 1999, da Dirección Xeral de Ordenación Educativa e Formación Profesional da Consellería de Educación e Ordenación Universitaria e do Instituto Galego de Consumo, pola que se publica a selección dos premios de carteis, debuxos e redaccións para escolares de niveis non universitarios sobre a educación do consumidor, en conmemoración do Día Mundial dos Dereitos do Consumidor de 1999.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 16/09/1999

Por resolución conxunta do 15 de marzo de 1999 (DOG nº 72 do venres 16 de abril de 1999), a Consellería da Presidencia e Administración Pública convocou premios de carteis ou debuxos e traballos de redacción sobre a educación do consumidor en conmemoración do Día Mundial dos Dereitos do Consumidor, vista a proposta do xurado relativa á selección dos traballos presentados, efectuada segundo disposto nas bases 5ª e 6ª, polo xurado mencionado na base 8ª da citada orde, procede a súa publicación de conformidade con esta. Na súa virtude,
RESOLVEMOS:
Facer pública a selección dos premios concedidos para carteis ou debuxos e traballos de redacción presentados conforme á resolución conxunta do 15 de marzo de 1999, que se relacionan no anexo desta orde.
Santiago de Compostela, 12 de xullo de 1999.
José Luis Mira LemaJorge J. Vázquez-Molezún
Director xeral de OrdenaciónPresidente do Instituto
e Formación ProfesionalGalego de Consumo
ANEXO
Modalidade redaccións:
Título: sen título.
Alumna: Carmen Álvarez Hernández.
Nivel educativo: 3º ciclo de educación primaria.
Centro: Colexio San José de Ourense.
Premio: 150.000 pesetas: 65.000 ptas. para a alumna e 85.000 ptas. para o centro.
Título: O Euro, a Nosa Moeda.
Alumna: Graciela Pérez Rodríguez.
Nivel educativo: 1º ciclo da ESO.
Centro: Tomás de Lemos de Ribadavia (Ourense).
Premio: 175.000 pesetas: 75.000 ptas. para a alumna e 100.000 ptas. para o centro.
Título: O Euro, a Nosa Moeda.
Alumna: Lorena Jiménez Rivas.
Nivel educativo: ensinanzas medias.
Centro: Instituto Rosais 1 de Vigo.
Premio: 200.000 ptas.: 90.000 ptas. para a alumna e 110.000 ptas. para o centro.
Modalidade: debuxos ou carteis:
Título: sen título.
Alumnos: colectivo.
Nivel educativo: educación infantil.
Centro: CEIP Gregorio Sanz de Ribadeo (Lugo).
Premio: 125.000 pesetas: 50.000 ptas. para os alumnos/as e 75.000 ptas. para o centro.
Título: sen título.
Alumnos: colectivo.
Nivel educativo: 1º e 2º ciclo de primaria.
Centro: CEIP Canosa-Rus de Carballo (A Coruña).
Premio: 150.000 pesetas: 65.000 ptas. para os alumnos/as, e 85.000 ptas. para o centro.
Título: varios.
Alumnos: colectivo.
Nivel educativo: escolas de arte ( ó non se presentar traballos dentro deste punto, adxudicouse o premio deste nivel educativo ós traballos presentados polos alumnos/as de educación especial, compartido entre tódolos concursantes).
Centros: Centro de Educación Especial nº 2 de Lugo e Saladino Cortizo de Vigo.
Premio: 200.000 pesetas: 90.000 ptas. para os alumnos/as e 110.000 ptas. para os centros.
DECRETO 251/1999, do 9 de setembro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 57 ZAE 99. O Saviñao. Pesqueiras-A Sardiñeira, p.k. 0-1,8.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 17/09/1999

A Deputación Provincial de Lugo, en sesión do día 23 de abril de 1999, aprobou o proxecto de 57 ZAE 99. O Saviñao. Pesqueiras-A Sardiñeira, p.k. 0-1,8 e na sesión do día 31 de maio de 1999 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 23 de xullo de 1999.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran nun programa
de cooperación económico local e os terreos son necesarios para inicia-las obras dentro dos prazos sinalados pola normativa ó respecto.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día nove de setembro de mil novecentos noventa e nove,
DISPOÑO:
Artigo único.
De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de 57 ZAE 99. O Saviñao. Pesqueiras-A Sardiñeira, p.k. 0-1,8.
Santiago de Compostela, nove de setembro de mil novecentos noventa e nove.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
DECRETO 252/1999, do 9 de setembro, polo que se declara a urxente ocupación, para efectos de expropiación forzosa, polo Concello de Boiro (A Coruña), dos bens e dereitos necesarios para a realización das obras do proxecto de apertura das rúas número 4 (tramo I) e número 18 na zona da Cachada (Boiro).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 17/09/1999

O Concello de Boiro (A Coruña), en sesión do o día 7 de xuño de 1999, aprobou o proxecto de apertura das rúas nº 4 (tramo I) e nº 18 na zona da Cachada (Boiro) e na sesión celebrada o día 13 de maio de 1999 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada
no rexistro xeral da Consellería de Xustiza, Interior e Relacións Laborais o día 7 de setembro de 1999.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalados porque de acordo co previsto nos calendarios establecidos en primeiro lugar polo Ministerio de Educación e posteriormente pola Consellería de Educación e Ordenación Universitaria, a partir do vindeiro ano académido 1999-2000 deberán estar plenamente implantados os ciclos educativos e formativos regulados na Lei orgánica xeral do sistema educativo (LOXSE).
Coa finalidade de acadar tal obxectivo, estase a construír na zona da Cachada un novo centro de ensino secundario obrigatorio. O acceso lóxico ata o devandito centro deberá pasar pola denominada rúa nº 18, vía que se pretende abrir a través deste expediente expropiatorio.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día nove de setembro de mil novecentos noventa e nove,
DISPOÑO:
Artigo único.
De conformidade co disposto no artigo 52 da Lei de expropiación forzosa, declárase a urxente ocupación, polo Concello de Boiro (A Coruña) para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de apertura das rúas nº 4 (tramo I) e nº 18 na zona da Cachada (Boiro).
Santiago de Compostela, nove de setembro de mil novecentos noventa e nove.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
ORDE do 27 de agosto de 1999 pola que se fixa o prezo de venda ó público de diversas publicacións.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 17/09/1999

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único
1. Queda aprobado o prezo de venda ó público das publicacións editadas por esta consellería e que se relacionan no anexo.
2. Estes prezos entenderanse con IVE incluído.
Santiago de Compostela, 27 de agosto de 1999.
José María Hernández Cochón
Conselleiro de Sanidade e Servicios Sociais
ANEXO
Cirurxía menor: guía de aplicación en atención primaria: 734 pesetas (4,41 euros).
Normativa sanitaria galega I: 5.000 pesetas (30,05 euros).
Normativa galega de farmacia: 600 pesetas (3,61 euros).
ORDE do 7 de setembro de 1999 pola que se aproba o Código Galego de Boas Prácticas Agrarias.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 17/09/1999

A Directiva do Consello 91/676/CEE, do 12 de decembro, relativa á protección de augas contra a contaminación producida por nitratos utilizados na agricultura foi adoptada como consecuencia da inquietude, xa sinalada no Libro Verde da Comisión As Perspectivas da Política Agraria Común, do risco que supón para o ambiente o uso excesivo de fertilizantes, así como o vertido de residuos procedentes da gandería e a consideración de que a causa principal da contaminación orixinada por fontes difusas que afecta ás augas da comunidade son os nitratos procedentes de fontes agrarias.
Esta directiva trasposta ó ordenamento xurídico español polo Real decreto 261/1996, do 16 de febreiro, ten como obxectivos prioritarios reduci-la contaminación causada ou provocada polos nitratos de orixe agraria e actuar preceptivamente contra novas contaminacións da dita clase.
O devandito real decreto, no seu artigo 5, establece que os órganos competentes das comunidades autónomas elaborarán un ou máis códigos de prácticas
agrarias, que os agricultores poderán poñer en práctica de forma voluntaria coa finalidade de reduci-la contaminación producida polos nitratos de orixe agraria.
Para tal efecto, a Consellería de Agricultura, Gandería e Política Agroalimentaria, elaborou e enviou ó Ministerio de Agricultura, Pesca e Alimentación, e este posteriormente á Comisión, o Código Galego de Boas Prácticas Agrarias, que aconsella unha serie de actuacións nas prácticas máis comúns, tendentes á diminución da incidencia ambiental dos fertilizantes nitroxenados dentro da compatibilidade dunha agricultura moderna, sostible e sempre axeitada ás condicións da Comunidade galega.
Por todo iso, e tendo en conta a obriga por parte da Consellería de Agricultura, Gandería e Política Agroalimentaria de divulga-lo seu contido e considerando oportuno, por razóns de interese público, o xeral coñecemento do citado código, e en uso das competencias que teño conferidas, en virtude do artigo 30.1º.3 do Estatuto de autonomía e o artigo 34 da Lei 1/1983 do 22 de febreiro, reguladora da Xunta e do seu presidente,
RESOLVO:
Facer público o Código de Boas Prácticas Agrarias de Galicia para a protección de augas contra a contaminación producida por nitratos de orixe agraria.
O código estará á disposición das persoas interesadas, así como dos agricultores interesados en poñelo en práctica de forma voluntaria, na Consellería de Agricultura, Gandería e Política Agroalimentaria e nas súas delegacións provinciais.
Santiago de Compostela, 7 de setembro de 1999.
Cástor Gago Álvarez
Conselleiro de Agricultura, Gandería
e Política Agroalimentaria
ORDE do 23 de agosto de 1999 pola que se fixa o prezo de venda ó público de diversas publicacións.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 17/09/1999

A Lei 13/1991, do 9 de decembre, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería
DISPÓN:
Artigo único
1. Queda aprobado o prezo de venda ó público das publicacións editadas por esta consellería e que se relacionan no anexo.
2. Estes prezos entenderanse con IVE incluído.
Santiago de Compostela, 23 de agosto de 1999.
José María Hernández Cochón
Conselleiro de Sanidade e Servicios Sociais
ANEXO
Conxunto mínimo básico de datos en hospitais do Servicio Galego de Saúde. Resultados bienio 1997-1998: 1.500 pesetas (9,01 euros).
Plan galego de atención ó enfermo de Alzheimer e outras demencias: 930 pesetas (5,59 euros).
ORDE do 20 de setembro de 1999 pola que se dispón o nomeamento dos vocais que en representación do Concello da Coruña forman parte do Consello de Administración da Autoridade Portuaria da Coruña.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 24/09/1999

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, atribúelles ás
comunidades autónomas as facultades de designación e separación dos vocais dos consellos de administración das autoridades portuarias de interese xeral do Estado, sitas no seu territorio.
Os acordos do Consello da Xunta de Galicia do 5 e 26 de marzo de 1998 facultan o conselleiro de Política Territorial, Obras Públicas e Vivenda para o exercicio das devanditas competencias.
Consonte o previsto no artigo 40 da Lei de portos do Estado e da mariña mercante, segundo a súa redacción trala modificación operada pola Lei 62/1997, do 26 de decembro, a designación dos vocais do Consello de Administración deberá facerse necesariamente por proposta das administracións públicas e entidades e organismos representados no Consello de Administración, polo que, recibido o acordo do pleno, do 9 de xullo de 1999, do Concello da Coruña, polo que se nomean novos representantes da dita corporación na Autoridade Portuaria da Coruña, en canto órgano competente,
DISPOÑO:
Nomear a Francisco Javier Losada de Azpiazu vocal do Consello de Administración da Autoridade Portuaria da Coruña, en representación do Concello da Coruña.
Nomear a Jesús Salvador Fernández Moreda vocal do Consello de Administración da Autoridade Portuaria da Coruña, en representación do Concello da Coruña.
Nomear a José Federico Nogueira Fernández vocal do Consello de Administración da Autoridade Portuaria da Coruña, en representación do Concello da Coruña.
Santiago de Compostela, 20 de setembro de 1999.
José Cuíña Crespo
Conselleiro de Política Territorial, Obras Públicas e Vivenda
ORDE do 20 de setembro de 1999 pola que se dispón o cesamento do vocal que en representación do Concello de Vigo forma parte do Consello de Administración da Autoridade Portuaria de Vigo.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 24/09/1999

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vocais dos consellos de administración das autoridades portuarias de interese xeral do Estado, sitas no seu territorio.
Os acordos do Consello da Xunta de Galicia do 5 e 26 de marzo de 1998 facultan o conselleiro de Política Territorial, Obras Públicas e Vivenda para o exercicio das devanditas competencias.
Conforme o previsto no artigo 40 da Lei de portos do Estado e da mariña mercante, texto reformado pola Lei 62/1997, do 26 de decembro, disponse que a separación dos vocais do Consello de Administración será acordada polo órgano competente da Comunidade Autónoma por proposta das organizacións, organismos e entidades ós que aqueles representen, polo que, recibida copia do decreto que recolle o acordo do pleno, do 19 de xullo de 1999, do Concello de Vigo, polo que se nomea novo representante do dito concello na Autoridade Portuaria de Vigo, en canto órgano competente,
DISPOÑO:
Que cese Manuel Pérez Álvarez, como vocal do Consello de Administración da Autoridade Portuaria de Vigo, en representación do Concello de Vigo, agradecéndolle os servicios prestados.
Santiago de Compostela, 20 de setembro de 1999.
José Cuíña Crespo
Conselleiro de Política Territorial, Obras Públicas e Vivenda
CORRECCIÓN de erros.-Orde do 8 de setembro de 1999 pola que se elevan a definitivas as puntuacións obtidas polos aspirantes para a elaboración do catálogo de expertos da Xunta de Galicia en materia de formación profesional ocupacional.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 15/09/1999

Advertido un erro na devandita orde, publicada no DOG número 178 do martes, 14 de setembro, cómpre efectua-la oportuna corrección:
-Na páxina 11.221, onde di: «Potestativamente, e logo da interposición do antedito recurso, poderá
interpoñerse o recurso de reposición...», debe dicir: «Potestativamente, e previamente á interposición do antedito recurso, poderá interpoñerse recurso de reposición...».
-Na páxina 11.224, onde di: «Especialidade: EE0001», debe dicir: «Especialidade: EL0001».
-Na páxina 11.225, en relación á táboa de resultados da especialidade TE0114. Promotor de vendas. Referido ó candidato Viana Armas, Mª Cristina, no apartado referido ás probas prácticas, onde di: «12», debe dicir: «13».